**REŠITVE PREVERJANJA ZNANJA PRED OCENJEVANJEM ZNANJA IZ SLOVENŠČINE (dramatika, prislov, števnik)**

**1. Poimenuj književne zvrsti.**

**Pesništvo, pripovedništvo, dramatika.**

2. Predstavi vsaj 3 značilnosti, po katerih prepoznaš dramatiko.

Dramatiko ustvarjajo dramatiki. Njihovo besedilo je namenjeno uprizoritvi. Dramsko besedilo je razdeljeno na dejanja, ti pa na krajše prizore. Dramska besedila so zapisana po vlogah, ob vsaki vlogi pa je napisan govor junaka. Besedilo vsebuje tudi navodila za govorjenje in igranje (didaskalije). Ta so natisnjena bodisi v oklepaju bodisi v drugačnem/ležečem tisku.

3. Značilnosti dramatike ponazori s primeri iz besedila.

POTPOT in POTERUNKO - dramski vlogi; Šilo! – govor dramske vloge; *(dvigneta vsak svojo desnico) –* didaskalije

**4.** **V 3-5 povedih obnovi vsebino vsakega prizora umetnostnega besedila Lenča Flenča.**

**Lenča se najprej z učiteljico pogovarja o tem, zakaj je namesto pri pouku v kuhinj in kdo je tja poslal, saj ni bila pri pouku. Ker nima še ocene pri slovenščini, ji postavi vprašanja o Martinu Krpanu, nanje pa Lenča poda hudomušne odgovore. Nato tolaži Katro, ki joka zaradi Aleša. V pogovoru z očkom izsiljuje, naj jo vpiše v glasbeno šolo. Obljubi mu, da bo vadila samo takrat, ko bo on spal.**

**5. Poimenuj kraj in čas dogajanja umetnostnega besedila Lenča Flenča.**

**Zgodba se dogaja dopoldne v šoli, nato opoldne na ulici in popoldne pri Lenči doma.**

**6. Poimenuj glavno književno osebo v besedilu Lenča Flenča.**

**Glavna junakinja je Lenča.**

**7. Izrazi svoje mnenje o vedenju glavne književne junakinje.**

**Menim, da je Lenča jezikava in duhovita. Ko je prijateljica žalostna, ji prisluhne in jo poskuša razvedriti. Doma poskuša izsiljevati starše, da bi dosegla, kar si želi.**

8. Utemelji vedenje glavne književne junakinje na primeru iz besedila.

Lenča je jezikava, ko učiteljici odgovarja, kdo je glavni na šoli in pravi, da je to hišnik. O Martinu Krpanu poda duhovite odgovore. Katro tolaži, ko išče vzroke za Aleševo slabo voljo. Doma očeta izsiljuje zaradi vpisa v glasbeno šolo.

**9. Kaj so prislovi?**

**Prislovi so besede, ki opišejo glagolsko dejanje ali dogajanje, torej kje se kaj dogaja, kdaj se dogaja in kako.**

**10. V spodnjih povedih poišči prislove in jim določi vrsto.**

**Danes se je obnašal neprimerno. Otroci moramo v avtu sedeti zadaj.**

**časovni načinovni krajevni**

**11. Stopnjuj načinovni prislov iz zgornjih povedi.**

**neprimerno – bolj neprimerno – najbolj neprimerno**

**12. Besedne zveze zamenjaj s prislovi.**

**na vesel način – veselo**

**v tem letu – letos**

**k domu – domov**

**13. Prislovu poišči protipomenko.**

**gori – doli**

**vedno – nikoli**

**hitro – počasi**

**14. V kateri povedi najdeš prislov? Svojo izbiro utemelji.**

**Učim se težko snov. – Težko se bom naučil to snov.**

**V drugi povedi je beseda težko načinovni prislov, saj se po njem vprašamo z vprašalnico kako.**

**15. Kako je prav? Izberi pravilen zapis in svojo odločitev utemelji.**

**Najprej se bova spočila, nato bova postavila šotor.**

**Nato izraža časovno razmerje, po tej besedi se vprašamo kdaj.**

**Danes si se obnašal zelo neprimerno.**

**Neprimerno pišemo skupaj, saj se po tej besedi vprašamo kako.**

**Po tem dejanju se te bodo vsi zapomnili.**

**Po tem pišemo narazen, ker z besedo tem natančneje opišemo besedo dejanje.**

**16. Kaj so števniki?**

**Števniki so izrazi oz. besede, s katerimi štejemo. Pišemo jih lahko z besedami (šest, trinajst, drugi) ali s številkami (6, 13, 2.).**

**17. Katere vrste števnikov poznaš?**

**Poznam glavne in vrstilne števnike. Po glavnih se vprašam z vprašalnico koliko, po vrstilnih pa kateri (po vrsti).**

**18. V povedih poišči števnike.**

**Leta** **tisoč devetsto triinšestdeset je z vesoljsko ladjo Vostok 6 kot prva ženska v Valentina Tereškova večkrat obkrožila Zemljo. 1969. leta je Neil Armstrong prvi stopil na Luno.**

**19. Števnike iz zgornjih povedi razvrsti glede na vrsto in svojo odločitev utemelji.**

**tisoč devetsto triinšestdeset – glavni števnik; koliko?**

**6 – glavni števnik; koliko?**

**prva – vrstilni števnik; katera po vrsti?**

**1969. – vrstilni števnik; katerega po vrsti?**

**prvi – vrstilni števnik; kateri po vrsti?**

**20. Če je števnik napisan z besedo, ga ti napiši s številko, če pa je napisan s številko, ga napiši z besedo.**

**569 – petsto devetinšestdeset**

**petstodevetinšestdeseti – 569.**

**96. - šestindevetdeseti**

**šestindevetdeset - 96**